આ કેસમાં સરકારી વકીલ બી.સી. રાઠોડે પુરતા સાક્ષી તપાસી અને દસ્તાવેજી પુરાવા રજૂ કરતા જણાવ્યું હતું કે, આરોપી સામે ગંભીર પ્રકારનો ગુનો છે, આરોપીઓએ તેમના પતિની સામે જ ભોગબનનાર પર સામુહિક બળાત્કાર ગુજાર્યો છે. આરોપીઓએ હિન પ્રકારનું કૃત્ય આચર્યું છે. કોર્ટમાં બન્ને ભોગ બનનારે આરોપીઓને ઓળખી બતાવ્યા છે. ત્યારે આવા આરોપીઓને સમાજમાં મુક્ત કરવામાં આવે તો કાયદો અને વ્યવસ્થા પર અસર થાય તેમ છે તેથી આરોપીઓને સખતમાં સખત સજા કરવી જોઇએ.